kardosdrur/scandi-wiki huggingface dataset:
Åkerfundet

Åkerfundet er et norsk grav- eller offerfund fra Åker gård i Hamar i Hedmark. Fundet blev gjort under dyrkning på en bakketop nord for gården mellem 1862 og 1912. Der blev fundet 15 genstander. I 1992 blev der ved arkæologiske undersøgelser fundet 60 nye genstande fra samme fund. Genstandene er dateret til ca. 575 e.Kr.: germansk jernalder:

 Åkerspændet, et 11 cm lang bæltespænde af forgyldt sølv, bronze og ædelsten
 Dekorerede skjoldbeslag
 Skjoldbule
 Dele af et ringsværd med sølv- og bronzedekorerede detaljer
 Stempeldekorerede beslag – muligvis dele af skjolddekoration
 Bronzespænder fra seletøj

Genstandene er af meget høj kvalitet og har haft høj symbolværdi i samtiden. Fundet er unikt i Norden. Den nærmeste parallel er den meget rige Sutton Hoo-grav i Suffolk i England. Genstandene fra åkerfundet er tolket således, at der i området har eksisteret en rig overklasse med forbindelse til resten af Europa.

Se også 
 Naustet ved Åker gård

Eksterne henvisninger 
 Hedmark fylkeskommunes side om funnet 
 Makt på færre hender, artikkel om Åkerfunnet og Åker gård hos Norgeshistorie.no

Arkæologiske fund fra Norge
Hamar
Oldsager fra Jernalderen
Visund

Visund eller Visunden er et vikingeskib, som optræder i Heimskringla.
Det skulle have været et stort skeide- eller busseskib, som Olav den Hellige skulle have bygget i 1020'erne. Ifølge Heimskringla var den prydet med et forgyldt visundhoved (et bisonhoved med horn).

Vikingeskibe
Skibe fra Norge
Ormen (skib)

Ormen ("Slangen") var et vikingeskib, som ifølge Snorre Sturlasons Heimskringla blev bygget for kong Harald Hardråde på Ørene i Nidaros omkring år 1060. Skibet var en langskib af typen busse. Det skulle have været et stort og bredt skib med 35 rorum. Det havde et forgyldt dragehoved i forstavnen og en krog i agterstavnen.

Referencer 

Vikingeskibe
Skibe fra Norge
Bøkesuden

Bøkesuden var et kongeskib for kong Inge Haraldsson i årene 1158 til 1162. 

Kilderne er sparsomme med oplysninger om dette kongeskib, men nævner at det blev brugt i et par større søslag. I en ældre oversættelse er skibet betegnet som en Konge-Snekke, som placerer det blandt de mange betegnelser brugt for langskibe i vikingetiden og middelalderen.

Se også 
 Sud
 Vikingeskib

Eksterne henvisninger 
 Privat nettside om Sagaskipene 

Skibe fra Norge
Erkesuden

Erkesuden var et klinkbygget langskib som deltog i slaget ved Fimreite den 15. juni 1184, under ledelse af Nikolas Kuvung (af Giskeslægten).

Erkesuden skal have været en 20-sesse, og er derfor det mindste skib som benævnes som en sud i sagalitteraturen. Ærkebiskop Øystein Erlendsson gav dette skibet til Nikolas Kuvung, som var biskoppens frænde.

Nikolas tilhørte Heklungerne, som støttede kong Magnus Erlingsson i 1180'erne i kampen om kongemagten over Norge mod Sverre Sigurdsson, birkebeinernes tronemne. Slaget ved Fimreite var slaget, hvor kong Magnus og de fleste af hans høvdingerne faldt, mens Nikolas Kuvung klarede at komme derfra.

Se også 
 Sud
 Vikingeskib

Referencer 

Skibe fra Norge
Grækenlands Football League

Grækenlands Football League er den næstbedste, græske fodboldrække for herrer.

Grækenlands Football League er en liga med 18 hold, der møder hinanden to gange hver sæson, dermed 34 spillerrunder per sæson.

Ligaen er delt op i to kalenderår, fra juli til juni. Slutplaceringerne 1 og 2 rykker op i Superleague, og slutplaceringerne 15-18 rykker ned i Football League 2.

Fodboldligaer
Etableret i 1927
Football League
Grækenlands Football League 2

Grækenlands Football League 2  (også kendt som Gamma Ethniki eller Division C) er den tredjebedste, græske fodboldrække for herrer. 

Grækenlands Football League 2 er en liga med 60 hold fordelt på 4 grupper, der møder hinanden to gange hver sæson, dermed 28 spillerunder per sæson.

Ligaen er delt op i to kalenderår, fra juli til juni. Slutplaceringen 1 rykker op i Football League, og slutplaceringerne 15/16-18 rykker ned i lokale rækker.

Fodboldligaer
Etableret i 1927
Football League 2
Kjøfjorden

Kjøfjorden (nordsamisk: Njávdánvuotna – «Neidenfjorden») er et sund syd for Varangerfjorden i Sør-Varanger kommune i Troms og Finnmark fylke i Norge. Sundet går mellem vestsiden af Skogerøya i øst og fastlandet i vest. Det har sit nordlige indløb mellem Čoahkenjárga i vest og Kjøøya i øst, det sydlige indløb er mellem Skogerøyneset i øst og Storbukt i vest.

Langs sundet ligger flere fraflyttede bebyggelser som Valen, Straumsnes, Nord-Leirvåg og Revøysund. Det eneste sted som ikke er fraflyttet er den vejløse bygd Storbukt. Syd for Kjøfjorden ligger en fjord som kaldes Munkefjorden og Neidenfjorden i henholdsvis indre og ydre del. Øst for Kjøfjorden, på modsat side af Skogerøya, ligger Korsfjorden og Bøkfjorden.

Referenser 

Fjorde i Troms og Finnmark
Varangerfjorden
Sør-Varanger
Damallsvenskan 2017

Damallsvenskan 2017 var den 29. sæson i den svenske topfodboldliga for kvinder, Damallsvenskan. Den begyndte den 16. april 2017 og sluttede den 12. november 2017. Linköpings FC var forsvarende mestre, de vandt Damallsvenskan 2016.

Hold 

Note: 1 I følge informationer fra hver enkelt klubs hjemmside for Damallsvenskan.

Stillingen

Topscorere 
.

Referencer 

Fodbold i 2017
2017
Synkronsvømning under sommer-OL 2020

Synkronsvømning under Sommer-OL 2020 bliver afviklet over to konkurrencer med deltagelse af i alt 104 udøvere, der udelukkende er damer. Konkurrencerne er duet samt holdkonkurrence.. Ved OL er der siden 2000 kun konkurreret i duet samt holdkonkurrence. Tidligere, fra 1984, var der også en individuel konkurrence, men denne var med for sidste gang i 1992.

Turneringsformat 
Til holdkonkurrencen er der kvalificeret 8 nationer og denne disciplin afgøres over en enkelt konkurrence, hvor medaljerne uddeles til de tre bedste nationer. Et hold består af 9 udøvere, hvoraf der anvendes 8 udøvere i vandet til hver del-konkurrence. Kvalificerede nationer til holdkonkurrencen er automatisk også kvalificeret til duetten, hvor der udvælges to udøvere fra holdet. Til duetten er der yderligere kvalificeret 16 nationer, således at konkurrencen i alt har deltagelse af 24 nationer. Duetten afvikles over to runder, hvor der først afvikles en indledende runde og herefter finalen, hvor de 12 bedste nationer deltager.
Både duetten og holdkonkurrencen afvikles efter det samme system, hvor hver konkurrence afgøres over to del-konkurrencer – teknisk rutine og fri rutine. Begge rutiner bedømmes af et dommerpanel bestående af 10 dommere. Disse dommere giver karakterer fra 0 til 10 (med én decimal). Der bedømmes i to kategorier – teknisk og kunstnerisk udførelse, hvor 5 dommere dømmer i hver kategori. Under den tekniske udførelse vægtes udførelse, synkronisering og sværhedsgrad. Under den kunstneriske udførelse vægtes koreografi, den musiske fortolkning samt fremførelse. Scoren for den teknisk rutine og den frie rutine lægges sammen for at finde vinderen.

Deltagende nationer

Den olympiske turnering

Damer duet

Damer hold

Medaljefordeling

Medaljetabel

Medaljevindere

Referencer

Eksterne henvisninger 
 http://www.fina.org/discipline/synchro
Amylograf

En amylograf er et apparat der anvendes til at fastligge mels bageegenskaber. Metoden kaldes amylografi og har til formål at bestemme dejens viskositet under stivelsesforklistring, og anvendes ofte i industrien til kvalitetsvurdering af mel. Metoden blev udviklet og udbredt af Brabender i 1928, men kan i dag foretages på en række forskellige apparater, herunder Mixolab fra Chopin.

Metoden 
I amylogrammet måles viskositeten af en dej medens temperaturen hæves med x °C/min. Viskositeten angives i BE (brabender enheder på en skala fra 0-1000). En af de vigtigste parameter i en sådan analyse Tmax, der er temperaturen hvorved dejen opnår den højeste viskositet (toppunkt i amylogrammet). Tmax i et klassisk amylogram beregnes således:

Hvor  er hastigheden hvormed temperaturen forøges, typisk sat til 1,5 °C/min, tmax er tiden hvortil der opnås maximal stivelsesforklistring og Trum er rumtemperaturen.

Referencer 

Fødevarer 
Analyse 
Mel
EH Aalborg

EH Aalborg er en dansk kvindehåndboldklub fra Nørresundby. Klubben har siden august 2020 været spillende i den andenbedste kvindelige håndboldrække, 1. division. 

Klubben rykkede i sæsonen 2018-19, op i den bedste danske række Damehåndboldligaen. Det blev den tidligere OL-guldvinderen Karen Brødsgaard, der blev ansat som ny cheftræner til sæsonen. Brødsgaard blev fyret i februar 2019, i klubben, grundet for mange pointtab. Året efter, fyrede bestyrelsen i klubben træner Simon Olsen, af samme årsag.

Arena 
Navn: Nørresundby Idrætscenter
By: Nørresundby, Aalborg
Kapacitet: 800 tilskuere 
Adresse: Lerumbakken 11, 9400 Nørresundby

Spillertruppen i 2022/23 
Spillertruppen gældende for sæsonen 2022-23.

Trænerteamet 2022-23

Tranfers

Klubbens placeringer

Trænere gennem tiden

Referencer

Eksterne henvisninger 
 Klubbens hjemmeside 
 
 

Håndboldklubber i Danmark
Sportsklubber i Aalborg
Etableret i 2015
Tobias Arndal

Tobias Arndal (født 1. september 1997 i Odense) er en dansk fodboldspiller, der spiller som midtbanespiller i Hillerød FC.

Karriere 
Arndal startede sin karriere i Tarup-Paarup Idrætsforening.

Han spillede i tre år for Oure Fodboldakademi i Fynsserien og Danmarksserien.

Arndal trænede med Superligaklubben AC Horsens fra den 26. juni til den 11. juli 2017, hvilket på baggrund af disse præstationer resulterede i en kontrakt gældende frem til sommeren 2018.

Han blev den 31. januar udlejet til Næstved Boldklub for den resterende del af sæsonen.

Referencer

Eksterne henvisninger 

 Spillerprofil  på AC Horsens officielle websted
 Tobias Arndal på danskfodbold.com

Personer fra Odense
Fodboldspillere fra Danmark
Fodboldspillere fra AC Horsens
Fodboldspillere fra Næstved BK
Alnwick Abbey

Alnwick Abbey var et kloster, der blev grundlagt i 1147 af Eustace fitz John til Præmonstratenserordenen nær Alnwick i England som et datterkloster af Newhouse Abbey i Lincolnshire. Det blev nedlagt i 1535 og opløst i 1539. Stedet, hvor klostret lå, ligger i Hulne Park langs floden Aln.

Det eneste, der står tilbage i dag, er portbygningen fra 1300-tallet, som er et Scheduled monument af 1. grad. Bygningen blev brugt i filmen Elizabeth fra 1998.

Abbeder

Referencer

Litteratur 
 

Abbey
Klostre i England
Etableret i 1147
Ophørt i 1539
Hedeby 1

Hedeby 1 er et vikingeskib, der blev fundet i Hedeby i Tyskland i 1979. Fra det blev fundet og til Roskilde 6 blev fundet i 1997 i Danmark, var skibet det længste, som var fundet.

Hedeby 1 er det første af de to vrag, som blev fundet i Hedeby. Begge skibe er klinkbyggede, og de er ødelagt under et angreb på Hedeby, tæt på det sted, hvor de blev bygget. Hedeby 1 er dateret til omkring år 985.

Fundet 
Fundet blev gjort i 1953 under dykkerundersøgelser i havnen i Hedeby. Man fandt en række pæle, og under dem vraget af Hedeby 1. Noget af træet blev fjernet inden vraget blev markeret og sikret. Ved hjælp af ekkolod blev undergrunden i havnen undersøgt fra 1979 til 1981. Herved fandt man flere metalgenstande som økser, sværd og trægenstande fra et andet vrag samt et stort fragtskib.

Først i 1979 blev det muligt at udgrave skibet. Ved hjælp af spunsvægge blev der gravet en kasse på omkring 22×8 m. Der blev bygget en trækonstruktion over vraget, så man kunne komme til over det.

Beskrivelse 
Skibet har været udsædvanligt langt og smalt: hhv. 30,9 m og 2,7 m. Dybdegangen har været omtrent 1,5 m. Der har sandsynligvis været omkring 30 sesser i skibet.

Årringsdatering har fastslået, at træet til skibet stammer fra år 985.

Litteratur 
 Ole Crumlin-Pedersen: Viking-age ships and shipbuilding in Hedeby - Haithabu and Schleswig. (Ships and boats of the north, 2). Roskilde/Schleswig 1997, 
 Sven Kalmring: Der Hafen von Haithabu Aus der Reihe: Die Ausgrabungen in Haithabu, Band 14. Verlag: Wachholtz, Neumünster 2010,

Eksterne henvisninger 

 projekt NAVIS I: Hedeby 1  (engelsk)
 Langskibet fra Hedeby havn   (engelsk)

Noter 

Arkæologiske fund fra Tyskland
Skibe fra vikingetiden
Museumsskibe
Ayo Simon Okosun

Ayo Simon Okosun (født 21. juli 1993 i København) er en dansk/tysk fodboldspiller, der spiller som midtbanespiller i den danske klub OB, hvortil han er skiftet på en fireårig aftale fra FC Midtjylland.

Baggrund 
Hans far stammer fra Nigeria, mens moderen er født i Tyskland.

Karriere 
Han stoppede i sommeren 2014 i Akademisk Boldklub ved kontraktudløb. Han trænede efterfølgende med i AaB i et forsøg på at tilspille sig en kontrakt, hvilket AaB imidlertid ikke tildelte ham.

Efter fem måneder som klubløs skiftede Okosun i november 2014 til Lega Pro-klubben F.C. Grosseto S.S.D..

Vendsyssel FF 
Den 17. juli 2015 blev det offentliggjort, at Vendsyssel FF havde hentet Okosun i Lega Pro-klubben F.C. Grosseto S.S.D.. Han skrev under på en treårig kontrakt. Allerede i sin første sæson (2015-16) i klubben blev han udnævnt som sæsonens spiller af fanklubben.

AC Horsens 
Okosun skiftede den 8. juli 2017 fra Vendsyssel FF til Superligaklubben AC Horsens. Her skrev han under på en kontrakt gældende frem til sommeren 2020. Allerede samme dag fik han sin uofficielle debut i en træningskamp, da han blev skiftet ind efter 41 minutter i stedet for Kjartan Finnbogason i en 1-0-sejr over FC Midtjylland.

FC Midtjylland 
Den 14. juni 2018 blev det bekræftet af FC Midtjylland, at de har købt Okosun fra AC Horsens i en handel til en værdi af 3 mio. kr.

Han blev den 24. august 2019 udlejet til AC Horsens for den resterende del af 2019.

Referencer

Eksterne henvisninger 
 Spillerprofil  på AC Horsens officielle websted
 Simon Ayo Okosun på danskfodbold.com
 

Personer fra København
Fodboldspillere fra Danmark
Fodboldspillere fra Akademisk Boldklub
Fodboldspillere fra U.S. Grosseto F.C.
Fodboldspillere fra Vendsyssel F.F.
Fodboldspillere fra AC Horsens
Fodboldspillere fra FC Midtjylland
Valsgärde

Valsgärde er en gård fra 1541 kendt som Valdzgierde ved Fyrisån ved floden Fyris, ca. 3 km nord for Gamle Uppsala. Stedet har været centurm for den svenske kongemagt og religion. Den stammer fra 1500-tallet og har ikke karakter af en stormandsgård.
Gravene ligner fund fra Vendel, som har givet navn til Vendeltiden.

Gravfeltet Valsgärde 

Gravpladsen fra Vendeltiden ligger neden for Valsgärde gård og var anvendt i mere end 300 år. Den første skibsgrav er fra 600-tallet, og de sidste grave er fra kristen tid i 1000-tallet. 

Stedet blev genfundet, efter der længe var gjort løsfund. I 1926 vedtoges en grundigere undersøgelse af området, og man fandt flere langstrakte forsænkninger i jorden, hvor gården lå. Det indikerede gravhøje eller gravkamre.

Fra 1928 til midt i 1950-tallet udførte den arkæologiske institution ved Uppsala Universitet årlige undersøgelser her, hvor gravfeltet blev undersøgt og udgravet. I alt omfatter det omkring 80 grave, hvoraf de ældste var ubrændte lig i kister. Af de omkring 60 grave var enkelte brandgrave, og den yngste var en kristen kistebegravelse. Der blev fundet 15 skibsbegravelser; alle de begravede var mænd.

Referencer

Eksterne henvisninger 
 Arwidsson, Greta (1942) Valsgärde 6 (Almqvist & Wiksells Boktryckeri-A.B. Uppsala) 
 Arwidsson, Greta (1977) Valsgärde 7 (Berlingska Boktryckeriet. Uppsala) 
 Arwidsson, Greta (1954) Valsgärde 8 (Almqvist & Wiksells Boktryckeri-A.B. Uppsala) 
 Fridell, Allan (1930) First Ship burial at Valsgärde in Gamla Uppsala parish (Fornvännen)  
 Schönbäck, Bengt: (2002) De vikingatida båtgravarna vid Valsgärde - relativ kronologi (Fornvännen) 

Arkæologiske fund fra Sverige
Arkæologiske områder
Vendel

Vendel er et sogn i det svenske område Uppland. Landsbyen ligger med udsigt over Vendelsjön, hvor floden Vendel løber sammen med Fyris. Kirken blev etableret i 1310. I Vendel lå der i oldtiden en kongsgård som en del af Uppsala öd, et netværk af kongelige ejendomme, der skaffede penge til kongerne af Sverige i middelalderen.

Her er gjort en lang række arkæologiske fund, der har givet navn til vendeltiden i slutningen af jernalderen.

Kirkegård 
I 1881-1883 foretog Hjalmar Stolpe flere udgravninger der afdækkede 14 grave i det sydøstlige hjørne af kirkegården og lige uden for. Adskillige grave indeholdt både og skibe, der var op til 9 m lange, og der var rige gravgaver som samlinger af våben, med fine sværd, hjelme, gryder og kæder, perler, skjolde og værktøj.

Hjelmene fra grav 1, 12 og 14 minder meget om hjelmen fra Sutton Hoo, der er en skibsbegravelse fra begyndelsen af 600-tallet e. Kr. i Suffolk i England. Skjoldet fra grav 12 kan ligeledes sammenlignes med skjoldet fra Sutton Hoo. Bådene fra Vendel blev identificeret af de mange skibsnagler, der blev fundet, samt de mange dyreofringer (primært heste) i gravene. En senere grav, grav 3, indeholdt et vigtigt sæt eletøj til en hest. Disse grave dateres til mellem 500- og 700-tallet.

Ved Husby ved Vendel ligger en stor gravhøj, som i lokal tradition kaldes Ottarshögen (fra Ottar også kendt som Ohthere og hög). Ohthere associeres med personen af samme navn fra Beovulfkvadet. En udgravning i 1917 afslørede rester af en magtfuld mand, der var blevet begravet i højen i begyndelsen af 500-tallet, hvor Ohthere ville have levet. Lignende grave fra nogenlunde samme periode, som associeres med Ohtheres familie, findes i Gamla Uppsala.

Vendel har givet navn til vendeltiden i Skandinaviens jernalder og til den tilhørende stilart, vendelstil. Det er ofte foreslået, at de germanske vandaler eller i det mindste deres konger eller herskere havde forbindelse til Vendel. Det kobles samtidig til en række lignende fund fra Valsgärde i samme område. Den store lighed med den 27 m lange skibsbegravelse i Sutton Hoo viser en direkte sammenhæng mellem rustningerne, der er fundet begge steder. Det er vigtigt for forståelsen af begge fundsteder. Sutton Hoo-begravelsen bliver ofte associeret med kong Rædwald af East Anglia, (regerede ca. 599-624), som i den sene del af sit styre (ca. 616-624) var den mest magtfulde af de angelsaksiske kongeriger.

Eksterne henvisninger 
 Hyenstrand Å. Lejonet, draken och korset. Sverige 500-1000. Lund, 2001. S. 92-102.
 H. Stolpe and T.J. Arne, La Necropole de Vendel, Kungl. Vitterhets Historie och Antikvitetsakademien (Monograph 17) (Stockholm 1927).

Arkæologiske områder i Sverige
Skandinavisk jernalder
Det Hvide Skib

Det Hvide Skib (latin: Candida nauis, fransk: la Blanche-Nef) var et skib, der sank i den Engelske Kanal ved Normandiets kyst ved Barfleur den 25. november 1120. Kun én af de ombordværende overlevede. Blandt de druknede var William Adelin, den eneste ægte søn og arving til kong Henrik 1., hans halvsøster Matilda og hans halvbror Richard. William Adelins død førte til strid om arvefølgen og til borgerkrigen i England, anarkiet.

Referencer

Eksterne henvisninger 

 The Wreck of the White Ship  on britannia.com

Skibe fra England
Skibskatastrofer
Purhøj

Purhøj er en 121 meter høj markant bakke på åsen Bjerrelide, lige oven for landsbyen Over Ustrup, ca. syv kilometer syd for Horsens. På toppen er en fredet rundhøj fra stenalderen hvorfra der er vid udsigt ud over det lave landbrugsland ned mod Boller på sydsiden af Horsens Fjord. På bakken står der en kreds af gamle bøge der står synligt helt oppe fra Aarhuskanten. 

Øst for højen er der fundet en gravplads fra jernalderen.

Fredning 
Højen blev fredet i 1946, og fredningskendelsen indeholder mulighed for at holde et passende areal omkring højen fri for opvækst. Endvidere skal der til enhver tid fri og uhindret adgang til højen.

Tingl.: 19/11 1946, naturfredet NMI: Der skal ingen deklaration udstedes fra Nat.Mus. "Purhøj", rundhøj, 1 - 1,7 x 15 - 16 m; kun et smalt parti langs periferien er så højt; hele det indre udgør en stor flad forsænkning, hvis bund ligger 0,5 - 0,8 m under kanten. Langs kanten en krans af purrede, krogede træer, der ses i mange miles omkreds, iøvrigt græsklædt. Højen med nærmeste omgivel- ser er naturfredet. Det fredede areal strækker sig 25 m mod Ø, mod S til den langs skellet påtænkte vej (15 - 20 m), 5 m mod V og 5 m mod N.

Eksterne kilder og henvisninger 

 Om Purhøj  på bestigbjerge.dk

Fredede fortidsminder i Danmark
Bakker i Danmark
Lokaliteter i Horsens Kommune
Daisuke Sato

Daisuke Caumanday Sato (født 20. september 1994) er en filippinsk fodboldspiller, der spiller for Sepsi Sfântu Gheorghe.

Klubkarriere

AC Horsens 
Det blev annonceret i slutningen af juni 2017, at Sato havde skrevet under på en treårig kontrakt med AC Horsens. Han forlod dog allerede klubben igen 6. december 2017, da kontrakten på ophævet. Han nåede i alt at spille fire kampe for klubben.

Sepsi OSK 
Efter den korte periode i Danmark returnerede han til Rumænien for at spille i Liga I. Den 5. januar 2018 blev det offentliggjort, at Sato havde skrevet under på med Sepsi Sfântu Gheorghe.

Referencer

Eksterne henvisninger 
 
 Spillerprofil  på AC Horsens officielle websted
 Daisuke Sato på danskfodbold.com

Fodboldspillere fra Filippinerne
Fodboldspillere fra AC Horsens
Brizlee Tower

Brizlee Tower (nogle gange stavet Brislee Tower) er et folly, der er opstillet på toppen af en bakke i Hulne Park, der er den park som hertugen af Northumberlands land i Alnwick, Northumberland. Tårnet blev opført i 1781 for Hugh Percy, 1. hertug af Northumberland, og det giver udsigt over det nordlige Northumberland og den skotske grænse. Bygningen tegnet af enten Robert Adam eller hans bror John Adam, og den er fredet af 1. grad.

Alnwick
Bygninger, konstruktioner og anlæg i England
Hulne Park

Hulne Park er den eneste tilbageværende af de oprindelige tre parker, der tidligere har omgivet Alnwick Castle i Northumberland, og som har givet træ og kød til Percy-familien, som ejede slottet og havde titlen som hertug af Northumberland. Parken er indhegnet med en mur, og den blev designet af Lancelot Brown.

I parken ligger Hulne Priory, Alnwick Abbey og Brizlee Tower. Den er åben for gæster i fastlagte tidsrum om sommeren.

Alnwick
Parker i Storbritannien
Marcus Bobjerg

Marcus Bobjerg Jakobsen (født 26. januar 1998) er en dansk fodboldspiller, der spiller som målmand i den danske klub AC Horsens.

Klubkarriere 
Bobjerg startede sin karriere i klubben Hatting Torsted Fodbold.

AC Horsens 
Han skrev den 10. juni 2015 under på en toårig kontrakt, der løb frem til 30. juni 2017. Han spillede for U/19-holdet i U/19 Divisionen 2017-18 herefter. Han forlængede i december 2016 sin kontrakt frem til sommeren 2018.

Marcus Bobjerg debuterede for AC Horsens den 18. august 2017 i 6. spillerunde af Superligaen 2017-18, da han startede inde, da Jesse Joronen kort før kampstart konkluderede, at han ikke kunne spille. Han havde i de foregående fem runder siddet på bænken som reserve. Han holdt målet rent, idet kampen mod AaB endte 0-0, og fansene kårede ham da som kampens spiller.

Han vesklede i løbet af sæsonen mellem at være tredjekeeper efter Joronen og Frederik Nørgaard og reservekeeper efter Joronen. Joronen var dog knæskadet i starten af april 2018, hvorfor han stod kampen mod Brøndby IF i 28. spillerunde, som AC Horsens tabte 5-1 ude. Målet til 2-0 kritiserede han sig selv for. Han spillede ikke kampene i runde 29 og 30, men igen i runde 32 den 21. april stod han på mål i en kamp mod FC København, som AC Horsens tabte 4-1 ude. Han spillede ligeledes de resterende fem slutspilskampe.

Skive IK 
Det blev den 29. maj 2018 offentliggjort, at 2. divisionsklubben Skive IK havde hentet Bojerg på en etårig aftale.

Referencer

Eksterne henvisninger 
 Spillerprofil  på AC Horsens officielle websted
 Marcus Bobjerg på danskfodbold.com
 

Fodboldspillere fra Danmark
Fodboldspillere fra AC Horsens
Fodboldspillere fra Skive IK